डॉ. खान को मिलेगा स्त्री शक्ति सम्मान
राजनांदगांव| शहर के स्त्री रोग विशेषज्ञ डाॅ. आई. खान को अंतर्राष्ट्रीय महिला दिवस पर स्त्री शक्ति सम्मान से सम्मानित किया जाएगा। संस्था के राष्ट्रीय अध्यक्ष अरविंद त्यागी व प्रदेश कोआर्डिनेटर अरूणेश शर्मा ने बताया कि प्रदेश वरिष्ठ स्त्री रोग विशेषज्ञ डाॅ. खान को उनके सामाजिक व चिकित्सकीय क्षेत्र में किए गए कार्यों के लिए सम्मान किया जाएगा। डाॅ. आई खान 40 सालों से राज्य के ग्रामीण अंचलों में अपनी सेवा दे रही है। डाॅ. खान लायनेस क्लब की पूर्व अध्यक्ष व कस्तूरबा महिला मंडल की सदस्य और छत्तीसगढ़ महिला विकास संघ की प्रदेश अध्यक्ष भी रह चुकी है।
hin_Deva hin_Deva